Mugur Isărescu: ”Traversăm o perioadă foarte diferită de ce am trăit până acum.” Ce le cere guvernatorul BNR băncilor
”În prezent, traversăm o perioadă foarte diferită de ceea ce am trăit până acum”, iar digitalizarea și apariția inteligenței artificiale ne așază în față provocări necunoscute până acum 5-10 ani, a declarat guvernatorul Băncii Naționale a României (BNR), Mugur Isărescu, în cuvântul de deschidere cu ocazia aniversării a 33 de ani de la înființarea Institutului Bancar Român.